nežiadúce účinky liečiv
Dobry den, 

uzivam Coryol 12,5 dlhodobo a zda sa, ze mi sposobuje neustale zavraty roznej intenzity. Memate nahodou skusenosti od inych pacientov, ze maju podobne problemy? Informoval som aj svojho lekara, ten mi vravel, ze mam vecer uzit len polovicnu davku. Zavraty vsak neustavaju.

Dakujem
Dobrý deň,
ďakujeme za Vašu otázku.
Obzvlášť pri začatí liečby Coryolom a pri zvyšovaní dávky, sa môže objaviť ortostatická hypotenzia sprevádzaná točením hlavy a slabosťou. Viac ohrození sú pacienti so srdcovým zlyhávaním, starší a pacienti užívajúci súbežne iné antihypertenzíva alebo diuretiká.
Píšete však, že ťažkosti pretrvávajú už dlhšiu dobu aj napriek zníženiu dávky liečiva, preto Vám odporúčam kontaktovať Vášho lekára.
S pozdravom
PharmDr. Patrícia Čečková